તે વખતે સંસદની બંધારણીય સભામાં કોંગ્રેસની બહુમતી હતી. કોંગ્રેસની વર્કિંગ કમિટી આ પ્રસ્તાવને સ્વીકારી લે તો બંધારણીય સભાએ પ્રસ્તાવ સ્વીકારવો જ પડે, પરંતુ આખી કોંગ્રેસની વર્કિંગ કમિટીએ કલમ ૩૭૦ને બંધારણમાં સમાવવાનો વિરોધ કર્યો. વિદેશ પ્રવાસે (લંડન) જઈ રહેલા નહેરુએ કલમ ૩૭૦ને બંધારણમાં સમાવવાનું કામ સરદાર પટેલને સોંપ્યું. સરદાર પટેલે વચ્ચે બે શબ્દો ઉમેરીને અગમચેતી વાપરી. તેમણે બંધારણમાં કલમ ૩૭૦ને વ્યાખ્યાયિત કરતા બે શબ્દો લખ્યા, ટેમ્પરરી(કામચલાઉ) અને ટ્રાન્ઝિયન્ટ(અસ્થાઈ). હા, એ વાત અલગ છે કે તે છેલ્લાં ૭૦ વર્ષથી કામચલાઉ છે અને બંધારણમાંથી નીકળી નથી.